MP समेत 23 राज्यों में भारी बारिश का अलर्ट; मोदी को मिस्र का सर्वोच्च सम्मान
Dainik Bhaskar Morning News and Latest Headlines; Here are today's top stories for you On Dainik Bhaskar. दिल्ली-महाराष्ट्र में 62 साल बाद एक साथ आया मानसून: पंचकुला में कार सहित महिला बही - औवेसी की रैली में नारे लगे- औरंगजेब अमर रहे: AIMIM चीफ ने हाथ उठाकर चुप रहने का इशारा किया
नमस्कार,
कल की बड़ी खबर देश के अलग-अलग राज्यों में हुई भारी बारिश की रही। मानसून ने इस साल देश की राजधानी और आर्थिक राजधानी में एक साथ पहुंचने का रिकॉर्ड भी बनाया है। ऐसा कितने साल बाद हुआ, हम इसके बारे में भी बताएंगे...। उधर, राजधानी से करीब साढ़े चार हजार किमी दूर एक देश ने PM मोदी को सर्वोच्च राजकीय सम्मान से नवाजा।
लेकिन कल की बड़ी खबरों से पहले आज का प्रमुख इवेंट, जिस पर रहेगी नजर…
अब कल की बड़ी खबरें...
1. देश के 23 राज्यों में 4 दिन भारी बारिश का अलर्ट; दिल्ली-महाराष्ट्र में एक साथ आया मानसून
देश के 23 राज्यों में अगले 3 दिन भारी से बहुत भारी बारिश का अनुमान है। इनमें मध्य प्रदेश, राजस्थान, दिल्ली, पश्चिमी UP, पंजाब, हरियाणा, चंडीगढ़, हिमाचल, उत्तराखंड, छत्तीसगढ़, ओडिशा, झारखंड, बिहार, पश्चिम बंगाल, नगालैंड, असम, मेघालय, सिक्किम, अरुणाचल प्रदेश, मणिपुर, मिजोरम, केरल और कर्नाटक शामिल हैं।
ये खबर अहम क्यों हैं: दिल्ली और महाराष्ट्र में 62 साल बाद एक साथ मानसून पहुंचा। आज मानसून दोनों राज्यों को पूरी तरह कवर कर लेगा। मुंबई में ऑरेंज अलर्ट जारी किया गया है। हिमाचल के सोलन में बादल फटने से भारी तबाही हुई। मंडी और कुल्लू में बाढ़ के चलते कई वाहन बह गए।
पूरी खबर यहां पढ़ें...
2. फ्लाइट छोड़कर चले गए पायलट; पैसेंजर्स को 6 घंटे बाद बाय रोड दिल्ली भेजा गया
लंदन से आ रही एअर इंडिया की इंटरनेशनल फ्लाइट को पायलट जयपुर में छोड़कर चले गए। इसके बाद 150 से ज्यादा पैसेंजर्स 6 घंटे तक एयरपोर्ट पर फंसे रहे। पायलट्स का कहना था कि उनके ड्यूटी आवर्स पूरे हो चुके हैं। फ्लाइट को खराब मौसम की वजह से दिल्ली की बजाय जयपुर डायवर्ट किया गया था।
ये खबर अहम क्यों हैं: फ्लाइट में सवार ब्रिटिश-इंडियन अदित ने कहा कि यात्री परेशान हो रहे थे, लेकिन उन्हें दिल्ली भेजने की व्यवस्था नहीं की जा रही थी। एविएशन मिनिस्टर ज्योतिरादित्य सिंधिया को ट्वीट करके शिकायत की गई। इसके बाद एअर इंडिया ने जल्द ही समाधान का वादा किया। फिर भी 6 घंटे बाद पैसेंजर्स को बाय रोड दिल्ली भेजा गया।
पूरी खबर यहां पढ़ें...
3. PM मोदी को मिस्र का सर्वोच्च राजकीय सम्मान; दोनों देशों के बीच कई एग्रीमेंट साइन हुए
प्रधानमंत्री नरेंद्र मोदी को मिस्र के सर्वोच्च राजकीय सम्मान ‘ऑर्डर ऑफ नाइल’ से सम्मानित किया गया है। इससे पहले मोदी ने राजधानी काहिरा में 11वीं सदी की अल-हाकिम मस्जिद का दौरा किया। इसे भारत के बोहरा समुदाय की सहायता से दोबारा बनाया गया है।
ये खबर अहम क्यों हैं: PM मोदी को मिस्र से पहले 12 देश सर्वोच्च राजकीय सम्मान से नवाज चुके हैं। मोदी और सीसी ने दोनों देशों के बीच स्ट्रैटेजिक पार्टनरशिप शुरू करने को लेकर एग्रीमेंट भी साइन किए। मिस्र की जियोग्राफिक और स्ट्रैटेजिक लोकेशन सिर्फ भारत के लिए ही नहीं, बल्कि पूरी दुनिया के लिए कई मायनों में बेहद अहम है।
पूरी खबर यहां पढ़ें...
4. गो फर्स्ट को मिलेगी ₹425 करोड़ की फंडिंग; 3 मई से इसकी फ्लाइट्स का ऑपरेशन बंद है
नकदी संकट से जूझ रही गो फर्स्ट एयरलाइन को राहत मिली है। इसके क्रेडिटर्स ने एयरलाइन को 425 करोड़ रुपए की फंडिंग को मंजूरी दी है। इसकी फ्लाइट्स 3 मई से ही बंद हैं। गो फर्स्ट ने जुलाई में 22 विमानों के साथ 78 डेली फ्लाइट ऑपरेट करने का प्लान बनाया है।
ये खबर अहम क्यों हैं: गो फर्स्ट के बेड़े में 59 विमान शामिल हैं। एयरलाइन 27 डोमेस्टिक और 8 इंटरनेशनल डेस्टिनेशन के लिए फ्लाइट्स ऑपरेट करती थी। देश के एविएशन सेक्टर में कंपनी की हिस्सेदारी 7% है। इंडिगो, एअर इंडिया, स्पाइसजेट के पास गो- फर्स्ट से ज्यादा विमान है।
पूरी खबर यहां पढ़ें...
5. नवाज फिर बन सकेंगे पाकिस्तान के PM; संसद ने आजीवन अयोग्यता वाला कानून बदला
पाकिस्तान के पूर्व प्रधानमंत्री लंदन से मुल्क लौटकर न सिर्फ चुनाव लड़ सकेंगे, बल्कि जीतने पर फिर प्रधानमंत्री भी बन सकेंगे। इसके लिए पाकिस्तानी संसद ने कानून में बदलाव किया है। नए कानून के तहत किसी भी सांसद को 5 साल से ज्यादा के लिए अयोग्य करार नहीं दिया जा सकेगा। संसद ने ‘लाइफटाइम डिस्क्वॉलिफिकेशन’ को रद्द कर दिया है।
ये खबर अहम क्यों हैं: नवाज शरीफ 3 बार पाकिस्तान के PM रह चुके हैं। सुप्रीम कोर्ट ने 2017 में नवाज को पनामा पेपर्स मामले में अयोग्य घोषित किया था। वो ताउम्र भी कोई चुनाव नहीं लड़ सकते थे। लेकिन अब 5 साल से ज्यादा हो चुके हैं और नए कानून के तहत वे चुनाव लड़ सकते हैं।
पूरी खबर यहां पढ़ें...
कुछ अहम खबरें हेडलाइन में..
अब खबर हटके...
धोनी फ्लाइट में कैंडी क्रश खेलते दिखे; एयर होस्टेस ने चॉकलेट के साथ चिट्‌ठी दी
पूर्व भारतीय कप्तान एमएस धोनी इंडिगो की फ्लाइट में कैंडी क्रश खेलते दिखे। वे पत्नी साक्षी के साथ इकोनॉमी क्लास में सफर कर रहे थे। इस दौरान एयर होस्टेस धोनी के पास गई और उन्हें एक चिट्‌ठी के साथ चॉकलेट्स और ड्राई फ्रूट ऑफर की।
हालांकि, धोनी ने खजूर का एक पैकेट उठाया और थैंक्यू कहा। कई सोशल मीडिया यूजर्स अब पूछ रहे हैं कि धोनी कैंडी क्रश में किस लेवल तक पहुंचे हैं। पढें पूरी खबर...
खबरें जो सबसे ज्यादा पढ़ी गईं...
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...